Exqrch/javanese-Komodo-pixelgpt huggingface dataset:
Tujuwane maca batin kanggo ngerteni isiné wacan
Teknik maca batin minangka nglatih daya eling-eling lan daya panangkepe pikiran kanggo mangerteni informasi sing diwaca
Ana ing tèhnik maca batin, lambe lan suwara ora makarya, mung ngandelake mripat lan pikiran
Dadi lambe ora olèh umak-umik lan nyuwara, tangan utawa driji ora éntuk nudhingi
Semono uga sirah ora éntuk obah mèlu arahe wacan
Maca éndah yaiku maca kanthi ngatonake kaendahan lan estetika, kaya ta maca geguritan lan nembang
Maca éndah sejatine padha karo maca nyuwara utawa maca tèhnik, bedane maca éndah kudu bisa ngatonake rasa kaendahan sing ana ing sajeroning wacan sing diwaca, utawa penghayatan
Maca rikat sajatiné uga maca batin, naging témponé waé sing béda
Ana ing maca batin anggoné maca biyasa-biyasa waé amarga ora ana watesé wektu
Nanging ing maca rikat, nggoné maca diwatesi wektu
Tujuan baku tèhnik maca rikat yaiku narik utawa nggolèk lan ngumpulaké intisarine informasi utawa pangertèn kanthi rikat
Cekaké, intiné maca rikat yaiku ngerti isiné wacan kanthi rikat
Ora ana gunané maca rikat yèn ora ngerti apa sing diwaca
Carané maca rikat ora mung angger rampung
Maca rikat kang diarani kasil manawa saben menit bisa éntok 250 tembung
Cara maca kang bisa rikat olèh informasi
Tuladhanipun: Goleki pokok "permasalahan", "penemu" wong utawa kang wigati kanthi ora maca kabèh
Tuladhanipun: Goleki nomer tilpun ana ing buku tilpun, goleki tembung ing kamus, goleki nomer indeks lan sakpanunggalé.
Krokot Krokot (sajeroning basa Latin katelah Portulaca) iku génus tuwuhan saka suku Portulacaceae
Ana watara 40-100 spésies sing tinemu ing tlatah tropis lan tlatah mawa patang mangsa
Salah siji spésies ya iku Portulaca oleracea dikenal minangka tuwuhan sing bisa dipangan lan dikenal ing sawatara tlatah minangka tuwuhan ama
Sawetara spésies Portulaca uga dadi panganan tumrap uler, ngengat lan kupu-kupu
Kanggo tamba radang, keputihan lab jantung dheg-dhegan
Krokot kalebu tuwuhan bangsane suket, thukul saengon-enggon ing sadhengah papan
Ora ana sing nggatekake lan dianggep tuwuhan ora ana gunané
Kangmangka, krokot iku nduwni kasiyat oabt lan gizine becik kanggo nambani lara TBC, radang paru-paru, kencing darah, radang usus buntu lan keputihan.Yèn ora doyan jamu, krokot bisa dimasak oseng-oseng (tumis) kaya yèn masak tumis kangkung
Bumbune brambang bawang, jahe, gula lan uyah sacukupe
Tuwuhan iki thukul mepet lemah, godhonge bunder-bunder gilap
Kembange kuning, nanging ana sing putih, thukul ing pucuke pang
Seneng urip ing panggonan sing rada eyub lan rada teles
Jeneng Latine Portulaka Oleraca utawa Portulaca Laevis Wall.Krokot ngandung gizi sing becik
Saben krokot 100 gram ngandhut vitamin A 2.550 SL, Vitamin C-25 gram, protéin 1.7 gram, kalsium 103 mg, fosfor 39 mg
Mula yèn kanggo masakan (lawuh) uga becik.Krokot ngandhut zat-zat sing duwé kasiyat bisa ngedhunake panas awak, ngilangi rasa lara, mbancarake seni, ngedhunake kadar gula ing getih, nguwatake jantung, ngempesake abuh, nglancarake peredaran darah, ati sariawan lan nambani lara keputihan tumprape wanita
Kang dienggo jamu (obat) wite kabèh, oyod, godhong nganti kembange
Krokot bisa kanggo tamba lara kuning (liver), radang usus buntu, lan kencing darah
Krokot 100gram ditambah phu kung 100 gram (bisa mundhut Phu kung ing toko obat Cina, ditambah gula pasir 25 gram digodhog karo banyu 3 gelas nganti kari separone, disaring, yèn wis adhem diombe
Resep lara kuning lan radang gusi
Krokot 200 gram digodhog karo banyu 3 gelas nganti kari separone, disaring terus di saring lan diombe
Krokot sak cukupe di-jus, diperses dijupuk banyune ditambah putihe endhog pitik kampung , diudak banjur ditim nganti mateng
Resep Jantung rasané dheg-dhegan
Krokot 4 wit dikumbang resik terus dipipis, ditambah banyu mateng setengah cangkir lan madu sasendhok, disaring banju diombe ésuk lan sore.
Julian Assange Julian Assange (lair ing tanggal 3 Juli 1971) iku siji ngèlmuwan, wartawan lan aktivis internèt Australia
Dhèwèké mligi misuwur minangka salah sijining pangrintis situs wèb Wikileaks
Ing situs wèb iki, sok sapaa kang arep ngwadulaké sawatara barang ala bisa ngirim kontribusiné
Wikileaks wis njalari sawatara gègèran
Ing tanggal 7 Dhésèmber 2010, Assange nyerah lan dicekel pulisi ing London
Olèhé dicekel pulisi iku amarga ana paréntah Interpol déné panjaluké Pulisi Swédia
Ing Swédia Assange kadakwa ing sawatara kasus ruda peksa ("pemerkosaan")
Ing tanggal 16 Dhésèmber 2010, Assange diuculaké déning pulisi Inggris sawisé mbayar boreh
Banjur ing tanggal 26 Dhésèmber ana kabar manawa Assange wis ngedol haké kanggo nulis buku biografi
Dhèwèké bakal olèh dhuwit kurang luwih US$ 1.500.000
Ujaré dhuwit iki diperlokaké kanggo mbayar béya pangacara ing Swédia
Julian Assange dhéwé nyélak pandakwan iki kabèh lan kandha manawa iki kabèh iku pitenah mawa alesan pulitik
Wong tuwané nduwé téater keliling
Mulané dhèwèké naté sekolah ing 37 sekolah kang séjé lan kuliah ing 6 universitas kang béda-béda
Banjur dhèwèké naté ngeretas (nge-"hack") komputeré siji universitas Australia lan siji perusahaan télékomunikasi
Jaréné kanggo ngetès sistém keamanan komputer
Nanging kepriyé waé dhèwèké dituntut
Sawisé kuliah, dhèwèké manggon ing Melbourne minangka programer komputer
Assange iku katoné nyengkuyung paham Kripto-Anarkisme
Mangkat saka paham libertarisme, Kripto-Anarkisme iku duwé pamikiran manawa ana asimètri informasi antara Nagara lan Warga
Sanadyan Nagara iku ngontrol sapérangan gedhé informasi darbéné Wargané, Nagara uga ngrahsyakaké akèh informasi
Inovasi tèknis internèt saiki mènèhi "kemungkinan" kanggo ngowahi situasi asimètris iki
Banjur ing siji sisih, kabèh informasi pribadi bisa direksa mawa piranti kriptografis
Manawa iki bisa kalaksanan, pangaribawa Nagara marang Warga bisa dikurangi
Angkah kang padha iku bisa dilakoni déné mbabar informasi kang didarbèni Nagara
Pambabaran informasi iki bisa nggawé Nagara ngurangi iliné informasi lan wusanané iki bisa ngurangi fungsiné Nagara kanthi total
Dadi miturut Assange: "Pambocoran utawa "leaking" iku siji aktivitas kang ing dhasaré pancèn asifat anti-otoritèr.
Iku siji aktivitas anarkis." "Artikel utama: WikiLeaks" Julian Assange lan Wikileaks
Ing taun 2006, Assange mutusaké arep ngedegaké WikiLeaks
Perkara iki dilakoni amarga dhèwèké percaya manawa pangijolan informasi iku bakal mungkasi papréntahan kang ora sah
Situs iki nduwé server utama ing Swédia
Taun mau, Assange nulis rong tulisan kang njlèntrèhaké filosofi ing samburiné WikiLeaks: "Supaya bisa gèsèr tingkah laku réjim kanthi radhikal kita kudu mikir kanthi trewaca lan tegas kaya déné yèn kita wis mangertèni, ya iku rejim iku ora gelem diowahi
Kita kudu mikir punjul para pawongan sadurungé kita lan nemu owah-owahan tèknologi kang nggedhèkaké ati kanthi cara-cara tumindak kang ora bisa diayahi déning para leluhur kita." Ing blog-é Assange nulis, "tansaya seneng wewadi lan ora adil siji organisasi bakal tansaya wedi lan paranoid marang kabocoran sajeroning kapemimpinan lan kalangan kang gawé rencana..
Amarga sistem kang ora adil, kanthi alamiah bakal nuwuhaké lawan, lan kabocoran kang gedhé bisa nuwuhaké bebaya saka péhak kang péngin ngganti nganggo wangun pamaréntahan kang luwih kabuka." Assange minangka salah siji saka sanga Déwan Penasihat Wikileaks, lan dadi juru wicara médhia wigati saka Wikileaks
Nalika sawatara koran njuluki Assange minangka "dirèktur" utawa "pendhiri" Wikileaks, Assange njawab, "Aku ora nyebut awakku minangka kang nemu "; nanging nyebutaké yèn dhèwèké minangka pemimpin redhaksi WikiLeaks, lan nyatakaké yèn dhèwèké kang duwé kaputusan sajeroning prosès pamilihan dhokumèn kang arep diamot
Assange nyatakaké yèn Wikileaks wis ngeculaké dhokumèn wadi punjul kabèh kang diculaké donya pèrs sisané kagabung
Ing taun 2008, Assange menangaké "Economist Censorship Index Award", siji bebungah kang dianugerahaké déning kalawarti "Economist" kang dikelola déning kulawarga perbankan Rothschild
Ing taun 2009, Assange dianugerahi Amnesty International Media Award saka pangudiné ngèkspos pamrejayan èkstra yudisial ing Kenya liwat panyelidikan 'Tangisan Darah-Pembunuhan dan Penghilangan Ekstra Yudisial' ("The Cry of Blood-Extra Judicial Killings and Disappearances")
Sasi April 2010, Assange nampa "Sam Adams Annual Award", siji bebungah tumrap integritas sajeroning èlmu kawruh.
Kabupatèn Acèh Jaya Koordinat: #ALIH Kabupatèn Acèh Jaya iku salah siji kabupatèn ing Provinsi Acèh, Indonésia
Kabupatèn Acèh Jaya diwangun minangka asil pamekaran saka Kabupatèn Acèh Kulon.
Surat Asy Syuura Surat Asy-Syura (basa Arab:) iku surat angka 42 sajeroning al-Qur'an
Surat iki kagolong surat makkiyah, dumadi saka 53 ayat
Dijenengaké "Asy-Syura" kang tegesé "Musyawarah" dijupuk saka tembung "Syuura" kang ana ing ayat 38 surat iki
Sajeroning ayat mau dipasang salah siji dhasar-dhasar papréntahan Islam yaiku musyawarah
Surat iki kadhang kala karan uga Ha Mim 'Ain Sin Qaf amarga diwiwiti kanthi aksara hijaiyah iku
Ora ana dhasar kanggo nuntut wong kang mbéla dhiri.
Kabupatèn Acèh Singkil Koordinat: #ALIH Kabupatèn Acèh Singkil iku salah siji kabupatèn ing Provinsi Acèh, Indonésia
Kabupatèn Acèh Singkil minangka pamekaran saka Kabupatèn Acèh Kidul lan sapérangan wewengkoné dumunung ana ing kawasan Taman Nasional Gunung Leuser
Kabupatèn iki dumadi dumadi saka loro wewengkon, yaiku dharatan lan kapuloan
Kapuloan sing dadi péranganing Kabupatèn Acèh Singkil yaiku Kapuloan Banyak
Kutha krajan Kabupatèn Acèh Singkil dumunung ing Singkil
Singkil dumunung ing jalur kulon Sumatra sing ngubungaké Banda Acèh, Medan lan Sibolga
Nanging, jaluré luwih wujud gunung-gunung lan perlu akèh sing didandani supaya wewengkon iki ora kepencil
Bupati Makmur Syahputra lan Wakil Bupati Khazali Bahar dilantik déning Gubernur Acèh Irwandi Yusuf tanggal 26 Maret 2007.
Kabupatèn Acèh Tamiang Koordinat: #ALIH Kabupatèn Acèh Tamiang iku kabupatèn ing Provinsi Acèh, Indonésia
Kabupatèn asil pamekaran saka Kabupatèn Acèh Wétan iki dumunung ing tapel wates Acèh-Sumatra Lor
Istilah "Tamiang" asal saka tembung "Da Miang"
Sajarah nuduhaké ngenani èksistensi wewengkon Tamiang kaya ing prasasti Sriwijaya, banjur ana riwayat saka Tiongkok karya Wee Pei Shih kang nyathet anané nagari "Kan Pei Chiang" (Tamiang), utawa "Tumihang" sajeroning Kitab Nagarakretagama
Laladan iki uga kaloka kanthi jeneng "Bumi Muda Sedia", magepokan karo jeneng Raja Muda Sedia kang mréntah wewengkon iki sajeroning 6 taun (1330-1336)
Raja iki olèh Cap Sikureung lan hak Tumpang Gantung saka Sultan Acèh tumrap wewengkon Karang lan Kejuruan Muda ing jaman semono
Kabupatèn Acèh Tamiang minangka pecahan saka Kabupatèn Acèh Wétan lan minangka siji-sijiné kawasan ing Acèh kang didominasi déning Etnis Malayu
Saliyané wong Malayu, uga ana wong Acèh, Gayo, Jawa, Karo lan sapanunggalané
Penjabat Bupati Ishak Djuned nggantèkaké Abdul Latief kang dilantik Gubernur Acèh Abdullah Puteh, tanggal 28 Agustus 2004
Bupati kang saiki yaiku Abdul Latief bebarengan karo wakilé Awaluddin minangka asil Pilkada mangsa bakti 2007-2012.
Surat Az Zukhruf Surah Az-Zukhruf (Arab: , "Pepaès") iku surat angka 43 sajeroning al-Qur'an
Surat iki kagolong surat makkiyah, dumadi saka 89 ayat
Dijenengaké "Az-Zukhruf" sing tegesé "Pepaès" amarga tembung "Az-Zukhruf" sing ana ing ayat 35 surat iki
Ayat iki negasaké yèn bandha ora bisa didadèkaké dhasar kanggo ngukur dhuwur cendhèké derajat manungsa, amarga bandha iku minangka pepaès ing kauripan donya, dudu kasenengan akhirat.
Dina Asyura Dina Asyura () iku dina angka 10 ing sasi Muharram sajeroning kalèndher Islam
Déné "asyura" dhéwé tegesé "kasepuluh"
Dina iki dadi misuwur amarga tumrap kalangan Singah lan sapérangan Sufi minangka dina béla sungkawa marang kesyahidan Husain bin Ali, putu saka Nabi Islam Muhammad kang palastra sajeroning Paprangan Karbala taun 61 H (680)
Nanging, kaum Sunni yakin yèn Nabi Musa ngayahi pasa ing dina mau kanggo èksprèsi kabungahan marang Allah amarga kaum Yahudi wis bébas saka Fira'un (Exodus)
Miturut tradisi Sunni, Muhammad ngayahi pasa ing dina mau lan nyuwun wong-wong uga mèlu pasa
Asyura sajeroning kalèndher Grégorius
Dina Asyuratansah padha ing kalèndher Islam, tanggal ing sajeroning Kalèndher Grégorius béda ing taun siji lan sijiné amarga prabédan antara loro kalèndher mau
Pratélan tanggal ing ndhuwur mung wujud èstimasi.
Suket teki umbi Suket teki umbi utawa jeneng latiné Cyperus Edulis iku sajinis suket teki saka génus (cyperus) lan kalebu famili teki-tekian Cyperaceae
Ora ngira yèn suket teki sing disampar sandhung ing pinggir dalan lan lapangan iku jubul uga akèh manfaate kanggo obat manéka rupa lelara, mlingine gangguan sing dialami wanita kaya déné gangguan nggarap sari lan lelara keputihan.Suket sing jeneng Latine Cyperus Edulis (C Edulis) iku umuré taunan ora kaya suket-suket jinis liyané sing gelis mati
Sanadyan disemprot pesrtisida presasat menter ora gelem mati
Umbine bakal thukul manèh
Dhuwure bisa nganti 90 cm, wite segitiga rada kaku, godhonge iya rada kaku lan gilap
Yèn dicabut ana umbine kya kenthang ireng naging cilik-cilik rada lonjong
Iya bonggole iki sing kasiyate gedhé
Suket teki ngandhut zat alkoloid, flovonoid, sineol, pinen, sipernon, rotunal, siperenon lan sperol.Rasane rada pait, rada pedhes, nanging ana legine
Kasiyate kanggo normalake haid supaya ajeg, ngilangake lara (analgesil) lan kanggo penenang(sedatif)
Masarakat Cina lan India wis wiwit jaman biyèn migunakaké suket teki kanggo nglancarake haid lan ngilangi rasa kanggo nlancarake haid lan ngilangi rasa lara nalika haid
Saliyané iku kena kanggo tamba lara panas, ngundhake napsu managn lan tamba lara liver
Ing daerah Sulawesi Utara, suket teki kanggo tamba lara weteng, obat kuwat, nglancarake seni, nglancarake haid (sindrome pramenstruasi).Saliyané iku suket teki kena kanggo obat tatu ketatap, njarem, gatel-gatel, borok, mlenyhung, cantengen, abuh lan liya-liyané
Éman ing Indonesia durung ana panaleten mugen bab suket teki kaya ing nagara liyané
Ing India suket teki dienggo bahan kosmetik perawatan rambut lan campuran parfum (lenga wangi), obat lara untu.
Tembung argumentasi Tembung argumentasi asalé saka tembung sing tegesé alesan.Argumrntasi ya iku jinis karangan kang mènèhi alesan kang kuat kanggo njejegake panemuane utawa kanggo nulak penemune liyan
jinis karangan iki wujudake kahan kang kanthi bukti-bukti kang nyata
Karangan argumentasi duwé ancas kanggo ngyakinake sing maca, mula sikantheni bukti-bukti supaya nguatake panemu kang diandharake.
John Lennon John Winston Ono Lennon (#ALIH) iku siji panyanyi Inggris
Dhèwèké misuwur minangka anggota kelompok musik "The Beatles"
John Lennon olèhé tilar donya dipatèni ing New York
John Lennon tau kawin karo "Cynthia Lennon" lan Yoko Ono, siji wanita Jepang
WikiLeaks WikiLeaks utawa Wikileaks iku sawijining organisasi internasional kang markasé dumunung ing Swédia
Situs Wikileaks mbabar dhokumèn-dhokumèn winadi kanthi njaga idhèntitas para sumber-sumberé
Situs mau diluncuraké ing taun 2006
Wektu iki alamat situs wis dialihaké menyang http://www.wikileaks.ch kanggo alesan kaamanan
Organisasi iki diadegaké déning disidhèn pulitik Cina, lan uga jurnalis, matematikawan, lan para tèknolog saka Amérikah Sarékat, Taiwan, Éropah, Australia, lan Afrika Kidul
Artikel koran lan kalawarti "The New Yorker" njlèntrèhaké yèn Julian Assange, jurnalis lan aktivis internèt Australia, minangka dirèktur Wikileaks
Situs Wikileaks migunakaké mesin MediaWiki
WikiLeaks wis menangaké sawatara bebungah, kalebu "New Media Award" saka kalawarti "The Economist" ing taun 2008
Ing sasi Juni 2009, WikiLeaks lan Julian Assange menangaké "UK Media Award" saka Amnesty International (kategori "New Media") kanggo publikasi taun 2008 lan judhulé "Kenya: The Cry of Blood – Extra Judicial Killings and Disappearances", sawijining laporan déning Komisi Nasional Hak Asasi Manusia Kenya prakara rajapati déning pulisi ing Kenya
Ing sasi Mèi 2010, New York Daily News ndokok WikiLeaks ing peringkat kapisan minangka "situs kang tenan-tenan bisa ngowahi warta".
Iwak kutuk Iwak kutuk utawa gabus iku sajinis iwak galak sing urip ing banyu tawa
Iwak iki kaloka kanthi jeneng manéka warna ing saben panggonan: "aruan", "haruan" (Mly.,Bjn), "kocolan" (Btw.), "bogo" (Su.), "bayong", "bogo", "licingan" (Bms.), "kutuk" (Jw.), lan sapanunggalané
Sajeroning basa Inggris uga diarani kanthi warna-warna jeneng antarané "common snakehead", "snakehead murrel", "chevron snakehead", "striped snakehead" lan uga "aruan"
Jeneng ngèlmiahé ya iku "Channa striata" (Bloch, 1793)
Iwak kutuk iku jinisé iwak kang urip ing banyu kang tawa
Iwak iki duwé dasanama kaya ta: aruan, haruan (Mly.,Bjn), kocolan (Btw.), bogo (Sd.), bayong, bogo, licingan (Bms.), kutuk (Jw.)
Ing basa Inggris iwak gabus diarani "common snakehead", "snakehead murrel", "chevron snakehead", "striped snakehead" lan aruan
Iwak gabus duwé jeneng èlmiah "Channa striata"
Iwak kutuk kalebu iwak dharat kang ukurané lumayan gedhé
Iwak kutuk bisa urip nganti ukurané 1 mèter
Iwak gabus duwé ndhas kang ukurané gedhé lan rada gèpèng mèmper kaya endhas ula, mulané iwak gabus diarani "snakehead"
Iwak kutuk duwé sisik-sisik kang ukurané gedhé ing dhuwur ndhasé
Iwak kutuk awaké gilig dawa kaya pluru
Kèpèt ing gegeré dawa lan kèpèt ing buntuté bunder ing pucuké
Pérangan ndhuwur iwak kutuk saka endhas nganti buntut wernané peteng, wernané ireng rada soklat utawa ijo
Ing pérangan ngisor awaké iwak gabus rupané putih
Werna putih iki katon wiwit ing janggut mamburi
Pérangan kiwa tengené ana corat-corèt kandel utawa striata kang rada burem
Werna iki lumrahé padha karo habitat ing saubengé
Iwak kutuk duwé cangkem gedhé kanthi untu kang gedhé-gedhé lan landhep
Iwak kutuk duwé habitat ing Pakistan pérangan wétan, Nepal pérangan kidul
Saliyané iku iwak kutuk uga urip ing India, Banggaladésa, Srilangka, Tiongkok pérangan kidul
Iwak kutuk uga urip ing Asia Kidul-wétan kalebu Indonésia pérangan kulon
Ing Indonésia spésies gabus kang urip ya iku spésies Channa
Iwak kutuk iki lumrahé nyebar ing sisih kulon Garis Wallace
Nanging saiki iwak gabus uga urip ing pérangan wétan Indonésia
Salah siji iwak kang paling cerak karo iwak gabus ya iku iwak toman utawa Channa micropeltes
Iwak iki dawané awak bisa punjul 1 mèter lan aboté punjul 5 kg
Kagunan albumin iwak kutuk
Wis kinawruhan yèn iwak iki sugih banget kandhutan albumin, salah siji jinis protèin wigati.
Albumin diperlokaké awak manungsa saben dina, mligi sajeroning prosès mariné tatu
Bisa kanggo tamba lara jantung lan diabétes
Ing pasar-pasar Kabupatèn Blora sing diliwati kali musi, akèh ditemoni para pedagang kang dodol iwak kutuk
Sanajan iwak kutuk rada jarang (langka) kadang-kadang wong sing pengaweane mancing lan nyaring akèh éntuk iwak kutuk lan di dol ning pasar
Ciri-ciri iwak kutuk: awake rada dawa, pérangan gegere mlenthu kandhi warna ijo semu ireng, déné wetengé rata kanthi warna putih utawa krem, endhase rada gepeng lan meh memper kaya ula
Sanajan daging iwak kutuk rasané gurih tur gempol, nanging akèh wong ora doyan jalaran wujudé kang memper karo ula
Sajatiné iwak kutuk mono wujudake golongan iwak tawar urip ing rawa-rawa, kali, awah, lan kalenan kang banyune miline ora sepiro banter, banyu kanthi kadhar uyah (garam) endhek lan malah uga banyu kang reged kanthi kadhar oksigèn sethitik lan sipaté karnivora, pakanane lumrahé ya iku cacing, kodhok, anak-anak iwak lan urang.Satemene iwak kutuk minangka kéwan asli Indonésia, akèh tinemu perairan Jawa,Sumatra, Kalimantan, Sulawesi, Bali, Lombok,
perairan Jawa,Sumatra, Kalimantan, Sulawesi, Bali, Lombok, Flores lan Ambon
Iwak kutuk ing pasar akèh-akèhé kiriman saka Kalimantan.Saliyané kaya lumrahé iwak kutuk kanggo lawuh, prayata iwak kutuk duwé khasiat kang banget migunani munggah kasarasaning manungsa
Iwak kutuk ngandhut protéin albumin kang dhuwur banget.déné protéin albumin mau banget mbiyantu marang prosès marasake tatu, mligine amarga operasi utawa pembedahan.Ing padésaan kulina menehake lawuh iwak kutuk marang bocah-bocah kang mentes disunat ing pangkah supaya énggal waras, sanajan mbok manawa para sadulur mau ora ngerti alasane kanthi medhis.Nanging prayata pancen tatu mau luwih rikat garing lan rikat waras.Manfaate protéin albumin munggah kasarasaning manungsa:
waras.Manfaate protéin albumin munggah kasarasaning manungsa: Ngandut zat allisan kang migunani kanggp ngedhunake kadar lemak darah saéngga ngurangi resiko stroke, serangan jantung, penyempitan pembuluh darah ln uga nguwatake otot-otot jantung
Ngandhut zat aktif allyil sulfide kang bisa ngalangi muncule hormon pemicu tuwuhe sèl kanker
Ndandani jaringan organ ati, nagandhut asem amono lan vitamin kang piguna kanggo organ ati, ngontrol nglumpuke lemak lan regenerasi sèl ati sarta kandung empedu
Ndandani sèl-sèl saluran pernafasan Ndandani otot, utek, sistem syaraf punjer lan sistem kekebalan awak
Ngandut cytine, kang banget piguna kanggo mulihake tatu sawisé operasi / pembedahan, tatu kobong lan ganguan kulit
Mniyantu ndandani jaringan sèl pankreas kang rusak saéngga organ pankreas bisa ngasilaké hormon insulin kanthi normal lan mbiyantu kadar gula supaya tetep stabil tumrape sing nandang lara hipoglikemi.
Interpol "Kanggé kagunan sanès saking , mangga mriksani ." International Criminal Police Organization (Indonésia:Organisasi Pulisi Kriminalitas Internasional) , utawa kondhang kanthi jeneng telegraf listriké, Interpol, iku organisasi sing diwangun kanggo kordinasi kerjasama antar kapulisèn ing saindhenging donya
Interpol diwangun taun 1923 kanthi jeneng International Criminal Police Commission (Indonésia:Komisi Pulisi Kriminalitas Internasional), banjur owah ing taun 1956
Organisasi iki béda karo International Police (Indonésia:Pulisi Internasional), sing fungsiné kanggo ngayahi tugas-tugas kapulisèn ing nagara sing pinuju perang.
Bocoran pesen diplomatik Amérika Sarékat 2010 Bocoran pesen diplomatik Amérikah Sarékat diwiwiti ing tanggal 28 November 2010 nalika situs wèb WikiLeaks lan lima koran utama macak dhokumèn wadi ngenani korèspondhènsi rinci antara Départemèn Njaban Rangkah Amérikah Sarékat lan misi diplomatiké ing saindhenging donya
Kababaré layang wadi Amérika wis pérangan katelu sajeroning sèri pambocoran dhokumèn wadi AS "mega-leaks" digiyaraké déning WikiLeaks ing taun 2010, sawisé pambocoran dhokumèn Perang Afganistan ing sasi Juli, lan pambocoran dhokumèn Perang Irak ing sasi Oktober
Pirsani informasi ngenani Bocoran pesen diplomatik Amérika Sarékat 2010 ing KamusWiki.
Queensland Queensland iku praja gedhé dhéwé kaloro ing Australia sawisé Australia Kulon, lan manggon laladan lor-wétan ing bawana iki
Praja iki wewatesan karo Northern Territory ing sisih kulon, Australia Kidul ing sisih kidul-kulon lan New South Wales ing sisih kidul
Ing sisih wétan, Queensland wewatesan karo Sagara Koral lan Samodra Pasifik
Praja iki minangka praja paling padhet sing ndunungi katelu sawisé New South Wales lan Victoria
Kutha krajané ing Brisbane, praja iki jembar wewengkon dharatané 1.730.648 km² kanthi populasi 4.000.000 jiwa (2005).
Dunungé ing pérangan lor-wétan nagara iku ya iku ing praja Queensland
Sing ndunungi cacah 143.328 jiwa (2006)
Kutha iki dumunung 1.300 km saka kutha Brisbane lan 350 km kidulé Cairns
Indoleaks Indoleaks iku sawijining situs wèb awujud blog saka Indonésia
Situs wèb iki diadegaké ing tanggal 10 Dhésèmber 2010, bebarengan karo Dina Hak Asasi Manungsa
Indoleaks iku tiru-tiru situs wèb kondhang WikiLeaks lan ngeklaim nduwé informasi akèh banget ngenani Indonésia sing cacahé nganti 50.000
Pamaréntah Indonésia celathu namung ngawasi situs wèb iki tanpa njupuk tindhakan apa-apa
Nanging dokumèn-dokumèn sing kaaturaké ing Indoleaks dudu dokumèn anyar sing dadi sorotan umum, nanging dokumèn sing wis suwé cumepak ing internèt.
Sawah tadhah udan Sawah tadhah udan ya iku sawah kang ngentèni tekané udan sak wayah-wayah kanggo banyoni, bab iki kadayan déning tlatah topografiné
Sawah tadhah udan (STH) ing Indonésia iki ambané watara 2,1yuta hektar, lan bisa ngasilaké pari⁶ lumbung kaping 2 sawisé sawah irigasi
Béda manèh sawah gogo, asilé durung bisa dipesthèkaké manawa kaanan ora ana udan
Ing sajeroning asil panèn sawah tadhah udan isih cendhèk ya iku watara 3-3,5 ton/ha
Kanggo ngatasi asil panèn supaya akèh, kudu ngowahi produktifitas ing lahan tadhah udan ya iku Pengolahan Tuwuhan Terpadu (PTT) tumrap pari sawah tadhah udan